
	1.pielikums

atklāta konkursa “Helikopteru “Agusta Bell206B” dzinēja tehniskā apkope un remonts (4 gadi)” (Id Nr. VRS 2024/33-01-ASOP) nolikumam


Tehniskā specifikācija
atklāta konkursa “Helikopteru “Agusta Bell 206B” dzinēja tehniskā apkope un remonts (4 gadi)”
(Identifikācijas Nr. VRS 2024/33-01-ASOP)

1. Definīcijas
Helikopters — Helikopters “Agusta Bell 206B”.
Helikoptera dzinējs — Helikoptera dzinējs “Rolls-Royce 250-C20B” vai šī dzinēja komponents.
Darbi — Plānveida darbi un Neplānotie darbi.
Plānveida darbi — Helikoptera dzinēja tehniskās apkopes un remonta darbi, kas tehniskās specifikācijas 3. punktā “Plānveida darbi” norādīti kā Plānveida darbos ietilpstoši darbi.
Neplānotie darbi — Helikoptera dzinēja tehniskās apkopes un remonta darbi, kas tehniskās specifikācijas 4. punktā “Neplānotie darbi” norādīti kā Neplānotajos darbos ietilpstoši darbi.
Vispārīgās vienošanās — vispārīgā vienošanās par Helikoptera dzinēja Darbiem ar darbības laiku 4 gadi no noslēgšanas dienas.
KR — 2014. gada 26. novembra Komisijas Regula (ES) Nr. 1321/2014 par gaisa kuģu un aeronavigācijas ražojumu, daļu un ierīču lidojumderīguma uzturēšanu un šo uzdevumu izpildē iesaistīto organizāciju un personāla apstiprināšanu.

LBG — Pasūtītāja rīcībā esošā aviācijas tehniskā bāze “Jaunsmilgās”, Isnaudas pagastā, Ludzas novadā (pamatdarbības vieta).
2. Vispārīgās prasības

2.1. Pakalpojuma mērķis un gala rezultāts: veikt Plānveida un Neplānotos darbus atbilstoši Helikoptera dzinēja ražotāja tehniskās apkopes dokumentācijai un saskaņā ar KR prasībām;
2.2. Plānveida un Neplānotie darbi tiek veikti atbilstoši aviācijas nozares standartiem un labajai praksei.

3. Plānveida darbi

3.1. Pēc Pasūtītāja pieprasījuma veikt paredzamos tehniskās apkopes darbus, kuri ir minēti šīs tehniskās specifikācijas tabulā par Plānveida darbiem dzinējam (turpmāk – Tabula). 

3.2. Darbu gala rezultāts: Helikoptera dzinēja atjaunota lidotspēja vai atjaunotais resurss atbilstoši pasūtītāja pieprasījumam. 

3.3. Plānveida darbu kvalitātes prasības, resursi un izmantojamās metodes:

3.3.1. Plānveida darbi tiek veikti Tabulā minētajās darba izpildes vietās. 

3.3.2. Pasūtītājs uz sava rēķina demontē/montē, iepako un apmaksā piegādes pakalpojumus par Helikoptera dzinēja pārsūtīšanu uz darba izpildes vietu.

3.3.3. Pēc Plānveida darbu izpildes Izpildītājs nosūta Helikoptera dzinēju uz LBG un apmaksā kurjera pakalpojumus (Incoterms 2020, DAP) par komponenta pārsūtīšanu no remonta vietas.
3.3.4. Plānveida darbi tiek veikti, izmantojot Izpildītāja rīcībā esošos resursus: izejvielas, rezerves daļas, speciālo aprīkojumu un atslēgas. 
Helikoptera dzinēja  plānveida darbu uzskaitījums Vispārīgās vienošanās darbības laikā:
	Nr.p.k.
	Plānveida darba nosaukums
	Plānveida darba pasūtīšanas gads pēc plānotā nolidojuma stundu skaita
	Mēr-vienība
	Daudzums

	1.
	Padziļināta Helikoptera dzinēja turbīnu kārtas inspekcija p/n 23069745 

Engine turbine Heavy maintenance inspection (HMI) p/n 23069745 
	2028 – 2029.gads
	gab.
	1

	2.
	Dzinēja gāzes ražotāja turbīnas p/n M250-10223 1. kārtas riteņu nomaiņa 

Engine Gas producer turbine p/n M250-10223 1st Stage Wheel replacement 
	2028 – 2029.gads
	gab.
	1

	3.
	Dzinēja gāzes ražotāja turbīnas p/n 23073854, 2.kārtas riteņu nomaiņa 

Engine Gas producer turbine p/n 230073854 2.nd Stage Wheel replacement
	2028 – 2029.gads
	gab.
	1

	4.
	CEB A-1370 Dzinēja, Turbīnu inspekcija - 1.kārtas sprauslas aizsargapvalka inspekcija 

CEB A-1370 Engine, Turbine- Inspection Of 1st Stage Nozzle Shield Dome 
	2028 – 2029.gads
	gab.
	1

	5.
	CEB A-1375 Dzinēja, Turbīnu inspekcija - 2.kārtas sprauslas aizsargapvalka inspekcija 

CEB A-1375 Engine, Turbine- Replacement Of 2st Stage Nozzle Diaphragm 
	2028 – 2029.gads
	gab.
	1


Piezīme: 2025 – 2027. gados Helikoptera dzinēja plānveida darbi pēc plānota ikgadēja nolidojuma stundu skaita un Helikoptera dzinēja ražotāja tehniskās dokumentācijas nav plānoti.
4. Neplānotie darbi
4.1. Pakalpojuma mērķis un gala rezultāts: veikt Helikoptera tehniskās apkopes darbus  un remontdarbus, kuri neietilpst Plānveida darbos un kurus nepieciešams veikt, lai atjaunotu Helikoptera dzinēja lidotspēju vai resursu pēc tam, kad Pasūtītājs konstatējis Helikoptera defektus vai bojājumus, kas liedz Helikopteram uzsākt lidojumu, kā arī neparedzētie apkopes darbi un remontdarbi, kurus Izpildītājs konstatē tikai Darbu izpildes laikā un kas nav konstatējami bez Helikoptera dzinēja izjaukšanas. 

4.2. Darbu gala rezultāts: Helikoptera dzinēja atjaunota lidotspēja vai atjaunotais resurss atbilstoši Pasūtītāja pieprasījumam. 

4.3. Neplānoto darbu kvalitātes prasības, resursi un izmantojamās metodes:

4.3.1. Neplānotie darbi tiek veikti Vispārīgās vienošanās noteiktajā kārtībā pieprasītajā darbu izpildes vietā;

4.3.2. Ja darba vieta ir LBG, tad Pasūtītājs ar atsevišķo pieprasījumu pieprasa ierasties LBG Izpildītāja sertificēto personālu uz Neplānota darba veikšanas laiku.

4.3.3. Ja darba vieta nav LBG, tad Pasūtītājs uz sava rēķina demontē/montē, iepako un apmaksā piegādes pakalpojumus par Helikoptera dzinēja pārsūtīšanu uz darba izpildes vietu;

4.3.4. Pēc Neplānoto darbu izpildes Izpildītājs saskaņā ar Pasūtītāja pieprasījumu:

4.3.4.1. nosūta Helikopteru dzinēju uz LBG un apmaksā kurjera pakalpojumus (Incoterms 2020, DAP) par Helikoptera dzinēja pārsūtīšanu no remonta vietas vai;

4.3.4.2. nodod Helikoptera dzinēju kurjeram, izmantojot Pasūtītāja klienta numuru (Incoterms 2020, Ex Works), lai pārsūtīt Helikoptera dzinēju LBG.
4.3.5. Neplānotie darbi tiek veikti, izmantojot Izpildītāja rīcībā esošos resursus: izejvielas, rezerves daļas, speciālo aprīkojumu un atslēgas (Neplānota darba cenā viss iekļaujams, izņemot 5.punktā minēto speciālo aprīkojumu un rezerves daļas, gadījumā ja Neplānotie darbi tiek pieprasīti LBG). Pirms uzsākt Neplānotos darbus Pasūtītājs un Izpildītājs vienojas, kādas rezerves daļas izmantos attiecīgajā remontā (Pasūtītājs (no esošiem krājumiem) vai/un Izpildītājs nodrošina (piegādā) Neplānoto darbu izpildi ar izejvielām un rezerves daļām). 

5. Speciālā aprīkojuma un speciālo atslēgu izmantošana


Neplānoto darbu, kurus iespējams veikt LBG, veikšanai Izpildītājs izmanto Pasūtītāja rīcībā esošo speciālo aprīkojumu un speciālās atslēgas. Gadījumā ja Pasūtītāja rīcībā nav nepieciešamā speciālā aprīkojuma vai speciālās atslēgas, Izpildītājs izmanto tā rīcībā esošo speciālo aprīkojumu un speciālās atslēgas, kas nepieciešamas Darbu veikšanai.
